สวัสดีค่ะ พอดีเพิ่งหยุดทานยาคุมไปค่ะทานแบบ21เม็ดพอหมดแผงต่อมา4-5วันประจำเดือนมาปกติค่ะเมื่อประจำเดือนมาครั้งล่าสุด7วันปกติคือ10-16สิงหาคม และไม่ได้ทานยาคุมต่อค่ะและวันที่29สิงหาคมมีเพศสัมพันธ์กับแฟนโดยไม่ได้ป้องกัน แต่ลองคำนวนแล้วไม่ตรงกับวันที่ไข่ตก ยากทราบว่ามีโอกาสตั้งครรภ์มั้ยคะ
สวัสดีค่ะ การใช้ยาคุมกำเนิดแบบแผงรายเดือน 21 เม็ดจะมีประสิทธิภาพสูงมากในการป้องกันการตั้งครรภ์ในช่วงที่กำลังใช้ยาค่ะหากหยุดยาไปแล้วนั้น การตกไข่และประจำเดือนมักจะกลับมาเป็นปกติได้ภายในประมาณ 1-6 เดือนขึ้นกับบุคคล จึงมีโอกาสว่าเดือนหลังจากการหยุดยา หากมีเพศสัมพันธ์ไม่ป้องกัน จะมีโอกาสตั้งครรภ์ได้ไม่ควรพยายามนับวันเพื่อคุมกำเนิด เพราะมีโอกาสผิดพลาดได้สูง จากการนับพลาดเอง หรือการตกไข่ที่คลาดเคลื่อนไปได้ในแต่ละเดือนดังนั้นให้สังเกตรอบเดือนในช่วงปลายรอบเดือนอีกครั้ง หากมาช้าเกินกว่า 35 วันจากครั้งก่อน ให้ซื้อชุดตรวจครรภ์ทางปัสสาวะมาตรวจเองเบื้องต้น ซึ่งให้ผลบวกได้ตั้งแต่ 10-14 วันหลังปฏิสนธิ